title: 2017 m. birželio 12 d. Komisijos įgyvendinimo reglamentas (ES) 2017/990, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas (Bayerisches Bier (PGI))

text:
13.6.2017

               LT

               Europos Sąjungos oficialusis leidinys

               L 149/57

         KOMISIJOS ĮGYVENDINIMO REGLAMENTAS (ES) 2017/990
   2017 m. birželio 12 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas (Bayerisches Bier (PGI))
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 3 dalies a punktą,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Vokietijos pateiktą saugomos geografinės nuorodos „Bayerisches Bier“, kuri įregistruota Tarybos reglamentu (EB) Nr. 1347/2001 (2), specifikacijos pakeitimo paraišką;

               (2)

               kadangi pakeitimai reikšmingi, kaip apibrėžta Reglamento (ES) Nr. 1151/2012 53 straipsnio 2 dalyje, Komisija pakeitimo paraišką paskelbė Europos Sąjungos oficialiajame leidinyje
                   (3), kaip reikalaujama Reglamento (ES) Nr. 1151/2012 50 straipsnio 2 dalyje;

               (3)

               2016 m. vasario 22 d. Komisija gavo Nyderlandų pranešimą apie prieštaravimą. Susijusį pagrįstą prieštaravimo pareiškimą Komisija gavo 2016 m. balandžio 19 d.;

               (4)

               Komisija tą prieštaravimą pripažino priimtinu ir 2016 m. birželio 6 d. raštu paragino Vokietiją ir Nyderlandus pradėti atitinkamas trijų mėnesių konsultacijas, kad laikydamosi savo vidaus tvarkos jos pasiektų susitarimą;

               (5)

               konsultacijų terminas buvo pratęstas dar trims mėnesiams;

               (6)

               šalys susitarimą pasiekė. 2017 m. sausio 4 d. raštu Vokietija susitarimo rezultatus pranešė Komisijai;

               (7)

               Nyderlandai prieštaravo paskelbtos suvestinės redakcijos bendrojo dokumento 5 skirsnio paskutinei pastraipai, kurioje konstatuojama, kad „ES institucijų išvadas apie „Bayerisches Bier“ ir jo garsumą, padarytas taikant supaprastintą procedūrą, patikrino ir patvirtino Europos Sąjungos Teisingumo Teismas byloje C-343/07“, nes tai neatitinka reikalavimų, keliamų pakeitimams pagal Reglamentą (ES) Nr. 1151/2012 ir Komisijos reglamentus (ES) Nr. 664/2014 (4) ir (ES) Nr. 668/2014 (5);

               (8)

               prieštaraujančioji šalis pateikė šiuos argumentus: paraiškoje stinga pagrindimo arba paaiškinimo, kodėl į ją įtraukta ginčijama pastraipa; pastraipoje nėra duomenų, pagrindžiančių ryšį su geografine vietove, nors ji yra tokiam ryšiui nurodyti skirtoje bendrojo dokumento dalyje; ta pastraipa yra neteisinga ir klaidinanti, nes EuroposSąjungos Teisingumo Teismo byloje C-343/07 nenagrinėta, ar buvo įvykdytas esminis reikalavimas dėl tiesioginio ryšio su geografine vietove, ir tai nebuvo patvirtinta; ta pastraipa gali pakenkti „Bavaria NV“, nes iškyla pavojus prekės ženklams „Bavaria“, kurie priklauso ir yra naudojami „Bavaria NV“ ir jos asocijuotųjų įmonių.

               (9)

               Vokietija sutiko, kad ginčijama pastraipa būtų išbraukta;

               (10)

               atsižvelgdama į tai, kas išdėstyta, Komisija mano, kad pakeistas bendrasis dokumentas be ginčijamos bendrojo dokumento pastraipos turėtų būti patvirtintas. Informavimo tikslais turėtų būti paskelbta suvestinė bendrojo dokumento redakcija,

         PRIĖMĖ ŠĮ REGLAMENTĄ:
   1 straipsnis
   Patvirtinamas Europos Sąjungos oficialiajame leidinyje paskelbtas pavadinimo „Bayerisches Bier“ (SGN) specifikacijos pakeitimas. Suvestinė bendrojo dokumento redakcija pateikiama šio reglamento priede.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. birželio 12 d.

            Komisijos vardu

            Pirmininkas

         Jean-Claude JUNCKER

      (1)  OL L 343, , p. 1.

      (2)  2001 m. birželio 28 d. Tarybos reglamentas (EB) Nr. 1347/2001, papildantis Komisijos reglamento (EB) Nr. 1107/96 dėl geografinių nuorodų ir kilmės vietos nuorodų įregistravimo, vadovaujantis Tarybos reglamento (EEB) Nr. 2081/92 17 straipsnyje nustatyta tvarka, priedą (OL L 182, 2001 7 5, p. 3).

      (3)  OL C 390, 2015 11 24, p. 25.

      (4)  2013 m. gruodžio 18 d. Komisijos deleguotasis reglamentas (ES) Nr. 664/2014, kuriuo Europos Parlamento ir Tarybos reglamentas (ES) Nr. 1151/2012 papildomas nuostata dėl saugomų kilmės vietos nuorodų, saugomų geografinių nuorodų ir garantuotų tradicinių gaminių Sąjungos simbolių nustatymo, tam tikromis gavimo šaltinių taisyklėmis, tam tikromis procedūrinėmis taisyklėmis ir tam tikromis papildomomis pereinamojo laikotarpio taisyklėmis (OL L 179, 2014 6 19, p. 17).

      (5)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).

      PRIEDAS

         BENDRASIS DOKUMENTAS

         „BAYERISCHES BIER“

         ES Nr. DE-PGI-0117–01220–4.4.2014

         SKVN ( )

         SGN (X)

      1.   Pavadinimas (-ai)

      „Bayerisches Bier“
      2.   Valstybė narė arba trečioji šalis

      Vokietija
      3.   Žemės ūkio produkto ar maisto produkto aprašymas

      3.1.   Produkto rūšis

      2.1 klasė. Alus
      3.2.   Produkto, kurio pavadinimas nurodytas 1 punkte, aprašymas

            Schankbier (pilstomasis alus)

      Žemutinio rūgimo

                  Pradinė misa, proc.

                  :

                  7,0–9,0

                  Alkoholio koncentracija tūrio proc.

                  :

                  2,5–3,5

                  Spalva (EBC)

                  :

                  5–20 vienetų

                  Karčiosios medžiagos (EBC)

                  :

                  10–30 vienetų

            Harmoningas, švelnus, putojantis alus, kuriame yra mažiau alkoholio ir kalorijų nei įprastame aluje.

            Hell/Lager (šviesusis alus / lageras)

      Žemutinio rūgimo

                  Pradinė misa, proc.

                  :

                  11,0–12,5

                  Alkoholio koncentracija tūrio proc.

                  :

                  4,5–5,5

                  Spalva (EBC)

                  :

                  5–20 vienetų

                  Karčiosios medžiagos (EBC)

                  :

                  10–25 vienetai

            Kiek pikantiškas, lengvas, harmoningas, švelnus alus.

            Pils (pilzenas)

      Žemutinio rūgimo

                  Pradinė misa, proc.

                  :

                  11,0–12,5

                  Alkoholio koncentracija tūrio proc.

                  :

                  4,5–6,0

                  Spalva (EBC)

                  :

                  5–15 vienetų

                  Karčiosios medžiagos (EBC)

                  :

                  30–40 vienetų

            Savitas, aitrokas apynių kartumo alus.

            Export (eksportas)

      Žemutinio rūgimo

                  Pradinė misa, proc.

                  :

                  12,0–13,5

                  Alkoholio koncentracija tūrio proc.

                  :

                  4,5–6,0

                  Spalva (EBC)

                  :

                  5–65 vienetai (šviesusis–tamsusis)

                  Karčiosios medžiagos (EBC)

                  :

                  15–35 vienetai

            Harmoningas, įvairiapusis kartusis alus.

            Dunkel (tamsusis alus)

      Žemutinio rūgimo

                  Pradinė misa, proc.

                  :

                  11,0–14,0

                  Alkoholio koncentracija tūrio proc.

                  :

                  4,5–6,0

                  Spalva (EBC)

                  :

                  40–65 vienetai

                  Karčiosios medžiagos (EBC)

                  :

                  15–35 vienetai

            Salyklo aromato harmoningas alus.

            Schwarzbier (juodasis alus)

      Žemutinio rūgimo

                  Pradinė misa, proc.

                  :

                  11,0–13,0

                  Alkoholio koncentracija tūrio proc.

                  :

                  4,5–6,0

                  Spalva (EBC)

                  :

                  65–150 vienetų

                  Karčiosios medžiagos (EBC)

                  :

                  15–40 vienetų

            Skrudėsių aromato, nestipraus salyklo aromato, apynių kartumo alus.

            Märzen/Festbier (mercenas / proginis alus)

      Žemutinio rūgimo

                  Pradinė misa, proc.

                  :

                  13,0–14,5

                  Alkoholio koncentracija tūrio proc.

                  :

                  5,0–6,5

                  Spalva (EBC)

                  :

                  7–40 vienetų

                  Karčiosios medžiagos (EBC)

                  :

                  12–45 vienetai

            Salyklo skonio, nestipraus apynių kartumo alus.

            Bock (bokas)

      Žemutinio rūgimo

                  Pradinė misa, proc.

                  :

                  16,0–18,0

                  Alkoholio koncentracija tūrio proc.

                  :

                  6,0–8,5

                  Spalva (EBC)

                  :

                  7–120 vienetų (šviesusis–tamsusis)

                  Karčiosios medžiagos (EBC)

                  :

                  15–40 vienetų

            Harmoningas salyklo skonio alus su nestipriu apynių poskoniu.

            Doppelbock (dvigubinis bokas)

      Žemutinio rūgimo

                  Pradinė misa, proc.

                  :

                  18,0–21,0

                  Alkoholio koncentracija tūrio proc.

                  :

                  7,0–9,5

                  Spalva (EBC)

                  :

                  10–150 vienetų (šviesusis–tamsusis)

                  Karčiosios medžiagos (EBC)

                  :

                  15–35 vienetai

            Savito harmoningo salyklų skonio alus su nestipriu karamelės poskoniu.

            Weizenschankbier (pilstomasis kvietinis alus)

      Aukštutinio rūgimo

                  Pradinė misa, proc.

                  :

                  7,0–9,0

                  Alkoholio koncentracija tūrio proc.

                  :

                  2,5–3,5

                  Spalva (EBC)

                  :

                  7–30 vienetų

                  Karčiosios medžiagos (EBC)

                  :

                  5–20 vienetų

            Putojantis mielių aromato alus.

            Weizenbier (kvietinis alus)

      Aukštutinio rūgimo

                  Pradinė misa, proc.

                  :

                  11,0–13,5

                  Alkoholio koncentracija tūrio proc.

                  :

                  4,5–5,5

                  Spalva (EBC)

                  :

                  5–65 vienetai (šviesusis–tamsusis)

                  Karčiosios medžiagos (EBC)

                  :

                  10–30 vienetų

            Kviečių ir nestipraus salyklo aromato, vaisių skonio alus.

            Kristallweizen (skaidrusis kvietinis alus)

      Aukštutinio rūgimo

                  Pradinė misa, proc.

                  :

                  11,0–13,5

                  Alkoholio koncentracija tūrio proc.

                  :

                  4,5–5,5

                  Spalva (EBC)

                  :

                  5–18 vienetų

                  Karčiosios medžiagos (EBC)

                  :

                  5–20 vienetų

            Kviečių aromato alus, kuriame yra angliarūgštės.

            Rauchbier (dūminis alus)

      Žemutinio rūgimo

                  Pradinė misa, proc.

                  :

                  11,0–14,5

                  Alkoholio koncentracija tūrio proc.

                  :

                  4,5–6,0

                  Spalva (EBC)

                  :

                  30–60 vienetų

                  Karčiosios medžiagos (EBC)

                  :

                  20–30 vienetų

            Harmoningas dūmo kvapo alus.

            Kellerbier/Zwickelbier (rūsio alus/cvikelis)

      Žemutinio rūgimo

                  Pradinė misa, proc.

                  :

                  11,0–13,5

                  Alkoholio koncentracija tūrio proc.

                  :

                  4,5–6,0

                  Spalva (EBC)

                  :

                  5–60 vienetų

                  Karčiosios medžiagos (EBC)

                  :

                  10–35 vienetai

            Nestipraus apynių kartumo nefiltruotas, leidžiamas iš statinės apačios alus, kuriame yra nedaug angliarūgštės.

            Eisbier / Icebier (ledinis alus)

      Žemutinio rūgimo

                  Pradinė misa, proc.

                  :

                  11,0–13,0

                  Alkoholio koncentracija tūrio proc.

                  :

                  4,5–5,0

                  Spalva (EBC)

                  :

                  5–20 vienetų

                  Karčiosios medžiagos (EBC)

                  :

                  10–25 vienetai

            Labai švelnus ir nekartus alus.
      Nurodytoms vertėms taikomos įstatymu nustatytos ir kompetentingų Bavarijos maisto produktų kokybės priežiūros įstaigų pripažįstamos leidžiamosios analitinės nuokrypos.
      3.3.   Pašarai (taikoma tik gyvūniniams produktams) ir žaliavos (taikoma tik perdirbtiems produktams)

      Daugiausia naudojamos kokybiškos vietinės žaliavos (vanduo, apyniai, salyklas), gaunamos Bavarijoje. Tradiciškai žaliavų apynių ir salyklo kokybę nuolat tikrina mokslo institutai, pvz., Miuncheno technikos universiteto Veihenštefano mokslo centras.
      3.4.   Specialūs gamybos veiksmai, atliktini nustatytoje geografinėje vietovėje

      Visas gamybos procesas vyksta nustatytoje geografinėje vietovėje.
      3.5.   Specialios produkto, kurio pavadinimas nurodytas, pjaustymo, smulkinimo, pakavimo ir kt. taisyklės

      —
      3.6.   Specialios produkto registruotu pavadinimu ženklinimo taisyklės

      Alaus etiketėje nurodoma viena iš 3.2 punkte išvardytų alaus rūšių ir pavadinimas „Bayerisches Bier“.
      4.   Glaustas geografinės vietovės apibūdinimas

      Bavarijos žemė, suskirstyta į septynis administracinius rajonus.
      5.   Ryšys su geografine vietove

      „Bayerisches Bier“ kokybę ir gerą vardą lemia ilgaamžė aludarystės tradicija – alus šimtmečiais buvo daromas laikantis 1516 m. Bavarijos alaus grynumo įstatymo. Nuo 15 amžiaus įstatymu nustatytas gamybos būdas, kurio privalu laikytis. Per šimtmečius Bavarijos aludariai sukaupė daug patirties ir sukūrė daugybę įvairių receptų, tad čia susiformavo tokia alaus rūšių įvairovė, kurios nėra niekur kitur pasaulyje. Bavarijoje sukurtas kvietinis alus, joje yra didžiausia pasaulyje kvietinio alaus darykla. Veihenštefane įsikūrusi viena garsiausių pasaulyje aludarystės institucijų. Dėl ilgaamžės aludarystės tradicijos ir jos nulemtos alaus rūšių įvairovės „Bayerisches Bier“ labai vertina vartotojai, o gerą jo vardą, be kita ko, lemia tai, kad daugiausia naudojamos Bavarijos kilmės kokybiškos žaliavos.

         Nuoroda į paskelbtą produkto specifikaciją

      (Šio reglamento 6 straipsnio 1 dalies antra pastraipa)
      http://register.dpma.de/DPMAregister/geo/detail.pdfdownload/40790


title: 2015 m. liepos 8 d. Komisijos įgyvendinimo reglamentas (ES) 2015/1110, kuriuo nustatomas paskirstymo koeficientas, taikytinas kiekiui, dėl kurio 2015 m. birželio 26 d.–2015 m. liepos 3 d. pateiktos importo licencijų paraiškos pagal Reglamentu (EB) Nr. 969/2006 leistą naudoti kukurūzų tarifinę kvotą

text:
9.7.2015

               LT

               Europos Sąjungos oficialusis leidinys

               L 181/80

         KOMISIJOS ĮGYVENDINIMO REGLAMENTAS (ES) 2015/1110
   2015 m. liepos 8 d.
   kuriuo nustatomas paskirstymo koeficientas, taikytinas kiekiui, dėl kurio 2015 m. birželio 26 d.–2015 m. liepos 3 d. pateiktos importo licencijų paraiškos pagal Reglamentu (EB) Nr. 969/2006 leistą naudoti kukurūzų tarifinę kvotą
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 1 ir 3 dalis,
   kadangi:

               (1)

               Komisijos reglamentu (EB) Nr. 969/2006 (2) leista naudoti tarifinę metinę 277 988 tonų kukurūzų importo kvotą (eilės Nr. 09.4131);

               (2)

               Reglamento (EB) Nr. 969/2006 2 straipsnio 1 dalyje nustatyta, kad kvotos dalies Nr. 2 laikotarpiui nuo 2015 m. liepos 1 d. iki gruodžio 31 d. skiriamos 138 994 tonos;

               (3)

               nuo 2015 m. birželio 26 d. 13 valandos iki 2015 m. liepos 3 d. 13 valandos Briuselio laiku pateiktose importo licencijų paraiškose nurodytas kiekis didesnis už skirtą kiekį. Todėl kiekį, kuriam importuoti galima išduoti licencijas, reikėtų nustatyti prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 (3) 7 straipsnio 2 dalimi;

               (4)

               taip pat reikėtų nebeišduoti importo licencijų pagal Reglamentą (EB) Nr. 969/2006 einamajam laikotarpiui;

               (5)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   1.   Kiekiui, kuris yra nurodytas nuo 2015 m. birželio 26 d. 13 valandos iki 2015 m. liepos 3 d. 13 valandos Briuselio laiku pateiktose importo licencijų paraiškose Reglamento (EB) Nr. 969/2006 2 straipsnio 1 dalyje numatytai kvotai (kvotos numeris 09.4131) importuoti, taikomas 77,459146 % paskirstymo koeficientas.
   2.   Einamajam laikotarpiui naujų Reglamento (EB) Nr. 969/2006 2 straipsnio 1 dalyje numatytai kvotai (kvotos numeris 09.4131) importo licencijų paraiškų teikimas sustabdomas nuo 2015 m. liepos 3 d. 13 valandos Briuselio laiku.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 8 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  2006 m. birželio 29 d. Komisijos reglamentas (EB) Nr. 969/2006, kuriuo atidaroma kukurūzų importo iš trečiųjų šalių Bendrijos tarifinė kvota ir numatomas jos administravimas (OL L 176, 2006 6 30, p. 44).

      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).


title: 2015 m. gegužės 29 d. Komisijos įgyvendinimo reglamentas (ES) 2015/888, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Arroz Carolino do Baixo Mondego (SGN)]

text:
11.6.2015

               LT

               Europos Sąjungos oficialusis leidinys

               L 146/1

         KOMISIJOS ĮGYVENDINIMO REGLAMENTAS (ES) 2015/888
   2015 m. gegužės 29 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Arroz Carolino do Baixo Mondego (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Portugalijos paraiška įregistruoti pavadinimą „Arroz Carolino do Baixo Mondego“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Arroz Carolino do Baixo Mondego“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Pavadinimas „Arroz Carolino do Baixo Mondego“ (SGN) įregistruojamas.
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.6 klasei „Švieži arba perdirbti vaisiai, daržovės ir grūdai“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gegužės 29 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 25, 2015 1 24, p. 18.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2012 m. lapkričio 26 d. Komisijos įgyvendinimo reglamentas (ES) Nr. 1128/2012 dėl tam tikrų prekių klasifikavimo Kombinuotojoje nomenklatūroje

text:
1.12.2012

               LT

               Europos Sąjungos oficialusis leidinys

               L 331/15

         KOMISIJOS ĮGYVENDINIMO REGLAMENTAS (ES) Nr. 1128/2012
   2012 m. lapkričio 26 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 26 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 07, p. 1.

      (2)  OL L 302, 1992 10 19, p. 1.

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Plokštė (vadinamoji vandeniui atspari klijuotinė fanera), pagaminta iš verdančiam vandeniui atspariais klijais suklijuotų trylikos medienos lakštų. Lakštai sudedami taip, kad gretimų sluoksnių pluoštų kryptys sudarytų tam tikrą kampą.
                  Vidiniai lakštai yra mažesnio kaip 2 mm storio. Du išoriniai lakštai yra mažesnio kaip 1 mm storio, pagaminti iš tuopos, padengti izoliacine polimerine danga.
                  Plokštės tankis 0,5 g/cm3.
                  Plokštė naudojama statybose, pavyzdžiui, betono klojiniams.

                  4412 32 10

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 4412, 4412 32 ir 4412 32 10 atitinkančiais prekių aprašymais.
                  Plokštė nepriskirtina 4413 pozicijai kaip tankioji mediena, nes ji neapdorota cheminėmis arba fizinėmis priemonėmis, kurios padidintų jos tankį arba kietumą ir pagerintų jos mechaninį atsparumą arba atsparumą cheminiam arba elektros poveikiui, (taip pat žr. Suderintos sistemos paaiškinimų 4413 pozicijos paaiškinimus).
                  Plokštė laikytina fanera, nes ji sudaryta iš kelių medienos lakštų, suklijuotų ir sudėtų vienas ant kito taip, kad gretimų sluoksnių pluoštų kryptys sudarytų tam tikrą kampą, (taip pat žr. Suderintos sistemos paaiškinimų 4412 pozicijos paaiškinimų 1 punktą).
                  Todėl plokštė klasifikuotina kaip kita fanera, kurios bent vienas išorinis sluoksnis yra iš ne spygliuočių medienos, priskiriant KN kodą 4412 32 10.


title: 2014 m. balandžio 7 d. Komisijos įgyvendinimo reglamentas (ES) Nr. 365/2014, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas

text:
11.4.2014

               LT

               Europos Sąjungos oficialusis leidinys

               L 108/9

         KOMISIJOS ĮGYVENDINIMO REGLAMENTAS (ES) Nr. 365/2014
   2014 m. balandžio 7 d.
   kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               Reglamentu (EEB) Nr. 2658/87 nustatyta prekių nomenklatūra (toliau – Kombinuotoji nomenklatūra), kuri pateikta to reglamento I priede;

               (2)

               siekiant teisinio tikrumo, būtina paaiškinti Kombinuotosios nomenklatūros 0408 11 ir 0408 19 subpozicijų, kurioms priskiriami kiaušinių tryniai, aprėptį;

               (3)

               0408 pozicijoje žodžių junginys „konservuoti kitu būdu“0408 11 ir 0408 19 subpozicijose turėtų įvardyti riboto kiekio druskos ar cheminių medžiagų naudojimą konservavimo tikslais, jei druska ar cheminės medžiagos nepaveikia tų produktų savybių. Druskos ar cheminių medžiagų reikėtų naudoti ne daugiau negu reikia produktams užkonservuoti, atsižvelgiant į įprastus produktų, priskiriamų 0408 11 ir 0408 19 subpozicijoms, gamybos metodus. Iš esmės kiaušinių trynių savybės nepakinta, jei druskos kiekis sudaro iki 12 % masės ar naudojami maži kiekiai kitų konservantų – tokie kiaušinių tryniai gali būti priskiriami 0408 11 ir 0408 19 subpozicijoms;

               (4)

               siekiant užtikrinti, kad Kombinuotoji nomenklatūra būtų vienodai aiškinama visoje Sąjungoje, reikėtų jos antros dalies 4 skirsnį papildyti nauja papildomąja pastaba;

               (5)

               todėl Reglamento (EEB) Nr. 2658/87 I priedas turėtų būti atitinkamai iš dalies pakeistas;

               (6)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2658/87 I priede pateiktos Kombinuotosios nomenklatūros antros dalies 4 skirsnis papildomas šia 2 papildomąja pastaba:

                  „2.

                  0408 11 ir 0408 19 subpozicijose:
                  Žodžių junginys „konservuoti kitu būdu“ taikomas ir kiaušinių tryniams, į kuriuos konservavimo tikslais įdėtas ribotas kiekis druskos (paprastai sudarantis iki maždaug 12 % masės) arba maži kiekiai cheminių medžiagų, jei tenkinamos abi šios sąlygos:

                              i)

                              produktai išlaiko kiaušinių trynių, priskiriamų 0408 11 ir 0408 19 subpozicijoms, savybes;

                              ii)

                              druskos ar cheminių medžiagų negali būti panaudota daugiau, negu reikia konservavimo tikslais.“

   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. balandžio 7 d.

            Komisijos vardu

            Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.


title: 2017 m. rugpjūčio 18 d. Komisijos įgyvendinimo reglamentas (ES) 2017/1488, kuriuo 274-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis

text:
19.8.2017

               LT

               Europos Sąjungos oficialusis leidinys

               L 215/1

         KOMISIJOS ĮGYVENDINIMO REGLAMENTAS (ES) 2017/1488
   2017 m. rugpjūčio 18 d.
   kuriuo 274-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis (1), ypač į jo 7 straipsnio 1 dalies a punktą ir 7a straipsnio 5 dalį,
   kadangi:

               (1)

               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

               (2)

               2017 m. rugpjūčio 9 d. Jungtinių Tautų Saugumo Tarybos Sankcijų komitetas nusprendė iš dalies pakeisti vieną asmenų, grupių ir organizacijų, kuriems turėtų būti taikomas lėšų ir ekonominių išteklių įšaldymas, sąrašo įrašą. Todėl Reglamento (EB) Nr. 881/2002 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugpjūčio 18 d.

            Komisijos vardu

            Pirmininko pavedimu

            Užsienio politikos priemonių tarnybos vadovas

      (1)  OL L 139, 2002 5 29, p. 9.

      PRIEDAS
      Reglamento (EB) Nr. 881/2002 I priedo antraštinės dalies „Fiziniai asmenys“ įraše pateikti identifikavimo duomenys:

         „Rustam Magomedovich Aselderov (originalo kalba: Рустам Магомедович Асельдеров) (alias a) Abu Muhammad (originalo kalba: Абу Мухаммад), b) Abu Muhammad Al-Kadari (originalo kalba: Абу Мухаммад Аль-Кадари), c) Muhamadmuhtar (originalo kalba: Мухамадмухтар). Gimimo data: 1981 3 9. Gimimo vieta: Iki Burulo kaimas, Iki Burulo rajonas, Kalmukijos Respublika, Rusijos Federacija. Pilietybė: Rusijos Federacijos. Paso Nr.: Rusijos piliečio pasas Nr. 8208 Nr. 555627, išdavė Rusijos Federacijos Federalinės migracijos tarnybos direktorato Dagestano Respublikos padalinio Leninskio biuras. Įtraukimo į sąrašą pagal 7d straipsnio 2 dalies i punktą data: 2016 12 12.“

      pakeičiami taip:

         „Rustam Magomedovich Aselderov (originalo kalba: Рустам Магомедович Асельдеров) (alias a) Abu Muhammad (originalo kalba: Абу Мухаммад), b) Abu Muhammad Al-Kadari (originalo kalba: Абу Мухаммад Аль-Кадари), c) Muhamadmuhtar (originalo kalba: Мухамадмухтар). Gimimo data: 1981 3 9. Gimimo vieta: Iki Burulo kaimas, Iki Burulo rajonas, Kalmukijos Respublika, Rusijos Federacija. Pilietybė: Rusijos Federacijos. Paso Nr.: Rusijos piliečio pasas Nr. 8208 Nr. 555627, išdavė Rusijos Federacijos Federalinės migracijos tarnybos direktorato Dagestano Respublikos padalinio Leninskio biuras. Kita informacija: žuvo 2016 m. gruodžio 3 d. Machačkaloje, Dagestano Respublikoje, Rusijos Federacijoje. Įtraukimo į sąrašą pagal 7d straipsnio 2 dalies i punktą data: 2016 12 12.“


title: 2015 m. liepos 22 d. Komisijos įgyvendinimo reglamentas (ES) 2015/1202, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
23.7.2015

               LT

               Europos Sąjungos oficialusis leidinys

               L 195/41

         KOMISIJOS ĮGYVENDINIMO REGLAMENTAS (ES) 2015/1202
   2015 m. liepos 22 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 22 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  29,8

                  MA

                  154,8

                  MK

                  34,0

                  ZZ

                  72,9

                  0707 00 05

                  TR

                  137,2

                  ZZ

                  137,2

                  0709 93 10

                  AR

                  73,3

                  TR

                  120,5

                  ZZ

                  96,9

                  0805 50 10

                  AR

                  116,4

                  LB

                  87,7

                  TR

                  109,0

                  UY

                  143,6

                  ZA

                  134,8

                  ZZ

                  118,3

                  0806 10 10

                  EG

                  208,5

                  TN

                  195,3

                  ZZ

                  201,9

                  0808 10 80

                  AR

                  157,4

                  BR

                  106,6

                  CH

                  142,8

                  CL

                  132,9

                  NZ

                  150,3

                  US

                  165,7

                  ZA

                  122,1

                  ZZ

                  139,7

                  0808 30 90

                  AR

                  111,6

                  CL

                  147,9

                  NZ

                  159,3

                  ZA

                  112,7

                  ZZ

                  132,9

                  0809 10 00

                  TR

                  235,0

                  ZZ

                  235,0

                  0809 29 00

                  TR

                  240,3

                  ZZ

                  240,3

                  0809 30 10, 0809 30 90

                  TR

                  214,0

                  ZZ

                  214,0

                  0809 40 05

                  BA

                  69,9

                  IL

                  116,3

                  ZZ

                  93,1

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2016 m. birželio 8 d. Komisijos įgyvendinimo reglamentas (ES) 2016/899 dėl leidimo naudoti 6-fitazę, gautą iš Trichoderma reesei (ATCC SD-6528), kaip visų rūšių naminių paukščių ir visų rūšių kiaulių (išskyrus žindomus paršelius) pašaro priedą (leidimo turėtojas – „Danisco (UK) Ltd“) (Tekstas svarbus EEE)

text:
9.6.2016

               LT

               Europos Sąjungos oficialusis leidinys

               L 152/15

         KOMISIJOS ĮGYVENDINIMO REGLAMENTAS (ES) 2016/899
   2016 m. birželio 8 d.
   dėl leidimo naudoti 6-fitazę, gautą iš Trichoderma reesei (ATCC SD-6528), kaip visų rūšių naminių paukščių ir visų rūšių kiaulių (išskyrus žindomus paršelius) pašaro priedą (leidimo turėtojas – „Danisco (UK) Ltd“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

               (2)

               pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti 6-fitazę, gautą iš Trichoderma reesei (ATCC SD-6528). Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (3)

               prašymas pateiktas dėl leidimo naudoti 6-fitazę, gautą iš Trichoderma reesei (ATCC SD-6528), kaip naminių paukščių ir kiaulių pašaro priedą, priskirtiną prie priedų kategorijos „zootechniniai priedai“;

               (4)

               Europos maisto saugos tarnyba (toliau – Tarnyba) 2015 m. spalio 22 d. (2) nuomonėje padarė išvadą, kad siūlomomis naudojimo sąlygomis 6-fitazė, gauta iš Trichoderma reesei (ATCC SD-6528), nedaro nepageidaujamo poveikio gyvūnų sveikatai, žmonių sveikatai ar aplinkai ir kad šis preparatas, naudojamas rekomenduojama doze, yra veiksmingas gerinant viščiukų ir mėsinių kalakutų, vištų dedeklių, nujunkytų paršelių, penimų kiaulių ir paršavedžių fosforo sulaikymą. Be to, Tarnyba mano, kad šią išvadą taip pat galima taikyti retesnių rūšių naminiams paukščiams ir retesnių rūšių kiaulėms. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašaro priedo pašare analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

               (5)

               atlikus 6-fitazės, gautos iš Trichoderma reesei (ATCC SD-6528), vertinimą nustatyta, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

               (6)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašaro priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. birželio 8 d.

            Komisijos vardu

            Pirmininkas

         Jean-Claude JUNCKER

      (1)  OL L 268, 2003 10 18, p. 29.

      (2)  EFSA Journal 2015;13(11):4275.

      PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  Veikliosios medžiagos vienetai kilograme visaverčio pašaro, kurio drėgnis yra 12 %

                     Kategorija: zootechniniai priedai. Funkcinė grupė: virškinimo stimuliatoriai

                  4a24

                  „Danisco (UK) Ltd“

                  6-fitazė EC 3.1.3.26

                     Priedo sudėtis

                  6-fitazės, gautos iš Trichoderma reesei (ATCC SD-6528), preparatas, kurio mažiausias aktyvumas: 15 000  U (1)/g.
                  Skysto pavidalo

                     Veikliosios medžiagos apibūdinimas

                  6-fitazė (EC 3.1.3.26), gauta iš Trichoderma reesei (ATCC SD-6528)

                     Analizės metodas
                      (2)

                  Kiekybiniam 6-fitazės aktyvumui pašaro priede nustatyti:

                              —

                              kolometrinis metodas, pagrįstas 6-fitazės fermentine reakcija, veikiančia fitatą.

                        Kiekybiniam 6-fitazės aktyvumui premiksuose ir pašaruose nustatyti:

                              —

                              kolometrinis metodas, pagrįstas fitazės fermentine reakcija, veikiančia fitatą (EN ISO 30024).

                  Visų rūšių naminiai paukščiai
                  Visų rūšių kiaulės (išskyrus žindomus paršelius)

                  —

                  250 U

                  —

                              1.

                              Priedo ir premikso naudojimo taisyklėse nurodyti laikymo sąlygas ir stabilumą granuliuojant.

                              2.

                              Didžiausia rekomenduojama dozė: 2 000  U/kg ašaro.

                              3.

                              Priedo ir premiksų naudotojams pašarų versle nustatomos veikimo procedūros ir atitinkamos organizacinės priemonės, kad būtų išvengta pavojaus, susijusio su įkvėpimu, sąlyčiu su oda ir sąlyčiu su akimis. Jei šiomis procedūromis ir priemonėmis negalima iki priimtino lygio sumažinti poveikio, susijusio su sąlyčiu su oda, įkvėpimu ar akimis, priedas ir premiksai naudojami su tinkamomis asmens apsaugos priemonėmis.

                  2026 m. birželio 29 d.

         (1)  1 U – tai fermento kiekis, atpalaiduojantis 1 mikromolį neorganinio fosfato per minutę iš natrio fitato substrato, esant pH 5,5 ir 37 °C temperatūrai.

         (2)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.


title: 2011 m. gegužės 20 d. Komisijos įgyvendinimo reglamentas (ES) Nr. 495/2011, kuriuo dėl pašarų priedo natrio monenzino sudėties iš dalies keičiamas Reglamentas (EB) Nr. 109/2007  Tekstas svarbus EEE

text:
21.5.2011

               LT

               Europos Sąjungos oficialusis leidinys

               L 134/6

         KOMISIJOS ĮGYVENDINIMO REGLAMENTAS (ES) Nr. 495/2011
   2011 m. gegužės 20 d.
   kuriuo dėl pašarų priedo natrio monenzino sudėties iš dalies keičiamas Reglamentas (EB) Nr. 109/2007
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
   kadangi:

               (1)

               Reglamente (EB) Nr. 1831/2003 nustatyta galimybė leidimo turėtojui pateikus prašymą ir Europos maisto saugos tarnybai (toliau – Tarnyba) pateikus nuomonę keisti leidimą naudoti pašarų priedą.

               (2)

               Natrio monenziną, priklausantį kokcidiostatų ir histomonostatų grupei, leista naudoti dešimt metų kaip mėsinių viščiukų ir kalakutų pašarų priedą Komisijos reglamentu (EB) Nr. 109/2007 (2).

               (3)

               Leidimo turėtojas pateikė paraišką pakeisti natrio monenzino leidimą dėl papildomos šio pašarų priedo sudėties. Buvo pateikta atitinkamų šį prašymą pagrindžiančių duomenų.

               (4)

               Tarnyba 2011 m. vasario 1 d. paskelbtoje nuomonėje (3) padarė išvadą, kad šios naujos sudėties priedo naudojimas mėsiniams viščiukams ir kalakutams lesinti nekelia papildomo susirūpinimo dėl gyvūnų ar žmonių sveikatos ar aplinkos ir yra veiksmingas kontroliuojant kokcidiozę. Be to, Tarnyba patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė pašarų priedų laboratorija.

               (5)

               Reglamento (EB) Nr. 1831/2003 5 straipsnyje nustatytos sąlygos įvykdytos.

               (6)

               Todėl Reglamentas (EB) Nr. 109/2007 turėtų būti atitinkamai iš dalies pakeistas.

               (7)

               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 109/2007 priedas pakeičiamas šio reglamento priedu.
   2 straipsnis
   Šis reglamentas įsigalioja dvidešimtąją dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. gegužės 20 d.

            Komisijos vardu

            Pirmininkas

         José Manuel BARROSO

      (1)  OL L 268, 2003 10 18, p. 29.

      (2)  OL L 31, 2007 2 6, p. 6.

      (3)  EMST leidinys (2011 m.); 9(2):2009.

      PRIEDAS

            „PRIEDAS

                        Priedo identifikavimo numeris

                        Leidimo turėtojo pavadinimas

                        Priedas
                        (prekinis pavadinimas)

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Laikina didžiausia leidžiamoji koncentracija (DLK) tam tikruose gyvūninės kilmės maisto produktuose

                        mg veikliosios medžiagos kilograme visaverčio pašaro, kurio drėgnis yra 12 %

                           Kokcidiostatai ir histomonostatai

                        51701

                           Huvepharma NV Belgium

                        Natrio monenzinas
                        (Coxidin)

                                       Priedo sudėtis

                                                Natrio monenzino, kaip techninės medžiagos, ekvivalentas monenzino aktyvumui: 25 %

                                                Perlitas: 15 %–20 %

                                                Kviečių sėlenos: 55–60 %

                                       Veiklioji medžiaga

                                    C36H61O11Na
                                    Natrio druska iš polieterinės monokarboksilinės rūgšties, gauta iš Streptomyces cinnamonnensis 28682, LMG S-19095, miltelių pavidalo.
                                    Sudėtis:

                                                Monenzinas A: ne mažiau kaip 90 %

                                                Monenzinas A + B: ne mažiau kaip 95 %

                                                Monenzinas C: 0,2–0,3 %

                                       Analizės metodas
                                        (1)

                                    Veikliosios medžiagos nustatymo metodas: didelio slėgio skysčių chromatografija su po kolonėlės naudojamu darinių sintetinimu ir UV detekcija (λ = 520 nm)

                        Mėsiniai viščiukai

                        —

                        100

                        125

                                    1.

                                    Draudžiama naudoti mažiausiai vieną parą prieš skerdimą.

                                    2.

                                    Priedas maišomas su kombinuotaisiais pašarais kaip premiksas.

                                    3.

                                    Didžiausia leistina natrio monenzino dozė pašarų papilduose:

                                                —

                                                625 mg/kg mėsiniams viščiukams,

                                                —

                                                500 mg/kg kalakutams.

                                    4.

                                    Natrio monenzinas nemaišomas su kitais kokcidiostatais.

                                    5.

                                    Naudojimo instrukcijose nurodyti:
                                    „Pavojingas arklinių šeimos gyvūnams. Šio pašaro sudėtyje yra jonoforo: vengti naudoti kartu su tiamulinu ir stebėti, ar neatsiranda galimų nepageidaujamų reakcijų, kai medžiaga naudojama kartu su kitomis vaistinėmis medžiagomis.“

                                    6.

                                    Dėvėti tinkamus apsauginius drabužius, pirštines ir naudoti akių ir (arba) veido apsaugos priemones. Naudoti tinkamas kvėpavimo takų apsaugos priemones, jei patalpos vėdinamos nepakankamai.

                        2017 2 6

                        25 μg natrio monenzino kilograme šviežios odos ir riebalų.
                        8 μg natrio monenzino kilograme šviežių kepenų, inkstų ir raumenų.

                        Kalakutai

                        16 savaičių

                        60

                        100

                        51701

                           Huvepharma NV Belgium

                        Natrio monenzinas
                        (Coxidin)

                                       Priedo sudėtis

                                                Natrio monenzino, kaip techninės medžiagos, ekvivalentas monenzino aktyvumui: 25 %

                                                Perlitas: 15 %–20 %

                                                Kalcio karbonatas: kad susidarytų 100 %

                                       Veiklioji medžiaga

                                    C36H61O11Na
                                    Natrio druska iš polieterinės monokarboksilinės rūgšties, gauta iš Streptomyces cinnamonnensis 28682, LMG S-19095, miltelių pavidalo.
                                    Sudėtis:

                                                Monenzinas A: ne mažiau kaip 90 %

                                                Monenzinas A + B: ne mažiau kaip 95 %

                                                Monenzinas C: 0,2–0,3 %

                                       Analizės metodas
                                        (1)

                                    Veikliosios medžiagos nustatymo metodas: didelio slėgio skysčių chromatografija su po kolonėlės naudojamu darinių sintetinimu ir UV/VIS detekcija (EN ISO standartinis metodas 14183:2008).

                        Mėsiniai viščiukai

                        —

                        100

                        125

                                    1.

                                    Draudžiama naudoti mažiausiai vieną parą prieš skerdimą.

                                    2.

                                    Priedas maišomas su kombinuotaisiais pašarais kaip granuliuotas premiksas.

                                    3.

                                    Natrio monenzinas nemaišomas su kitais kokcidiostatais.

                                    4.

                                    Naudojimo instrukcijose nurodyti:
                                    „Pavojingas arklinių šeimos gyvūnams. Šio pašaro sudėtyje yra jonoforo: vengti naudoti kartu su tiamulinu ir stebėti, ar neatsiranda galimų nepageidaujamų reakcijų, kai medžiaga naudojama kartu su kitomis vaistinėmis medžiagomis.“

                                    5.

                                    Dėvėti tinkamus apsauginius drabužius, pirštines ir naudoti akių ir (arba) veido apsaugos priemones. Naudoti tinkamas kvėpavimo takų apsaugos priemones, jei patalpos vėdinamos nepakankamai.

                        2021 6 10

                        25 μg natrio monenzino kilograme šviežios odos ir riebalų.
                        8 μg natrio monenzino kilograme šviežių kepenų, inkstų ir raumenų.

                        Kalakutai

                        16 savaičių

                        60

                        100

         (1)  Išsamų analizės metodų aprašymą galima rasti Europos Sąjungos pašarų priedų etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx.“


title: 2015 m. rugpjūčio 6 d. Komisijos įgyvendinimo reglamentas (ES) 2015/1368, kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl pagalbos bitininkystės sektoriuje taikymo taisyklės

text:
8.8.2015

               LT

               Europos Sąjungos oficialusis leidinys

               L 211/9

         KOMISIJOS ĮGYVENDINIMO REGLAMENTAS (ES) 2015/1368
   2015 m. rugpjūčio 6 d.
   kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl pagalbos bitininkystės sektoriuje taikymo taisyklės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 57 straipsnio pirmos pastraipos a ir c punktus ir antrą pastraipą ir 223 straipsnio 3 dalį,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (2), ypač į jo 58 straipsnio 4 dalį, 63 straipsnio 5 dalies pirmos pastraipos b punktą ir antrą pastraipą ir 64 straipsnio 7 dalies pirmos pastraipos a punktą ir antrą pastraipą,
   kadangi:

               (1)

               Reglamentu (ES) Nr. 1308/2013 pakeistas Tarybos reglamentas (EB) Nr. 1234/2007 (3) ir nustatytos naujos pagalbos bitininkystės sektoriuje taisyklės. Jame Komisijai taip pat suteikiami įgaliojimai šiuo klausimu priimti deleguotuosius ir įgyvendinimo aktus. Tokiais aktais turi būti priimtos tam tikros taisyklės siekiant užtikrinti sklandų pagalbos schemos veikimą pagal naują teisinę sistemą. Tais aktais turėtų būti pakeistas Komisijos reglamentas (EB) Nr. 917/2004 (4). Tas reglamentas panaikinamas Komisijos deleguotuoju reglamentu (ES) 2015/1366 (5);

               (2)

               Reglamento (ES) Nr. 1308/2013 55 straipsnio 1 dalyje nustatyta, kad valstybės narės gali parengti trejų metų bitininkystės sektoriui skirtas nacionalines programas (toliau – bitininkystės programos). Pagal Reglamento (ES) Nr. 1308/2013 55 straipsnio 3 dalį valstybės narės, kurios naudojasi šia galimybe, turi atlikti bitininkystės produktų sektoriaus gamybos ir pardavimo struktūros tyrimą. Būtina nurodyti elementus, kurie turi sudaryti šias programas ir tyrimus;

               (3)

               valstybių narių siūlomas bitininkystės programas turi patvirtinti Komisija. Todėl būtina nustatyti terminą, iki kurio valstybės narės turi pateikti programas, ir procedūrą, pagal kurią Komisija šias programas tvirtins;

               (4)

               kadangi bitininkystės sektorių sudaro daug mažų gamintojų, bitininkystės programas, kai tik jos patvirtinamos, valstybės narės ir Komisija turėtų paskelbti, kad jos būtų prieinamos visuomenei;

               (5)

               kad bitininkystės programos būtų įgyvendinamos lanksčiau ir būtų sumažinta administracinė našta, valstybės narės įgyvendindamos programas turėtų turėti galimybę iš dalies keisti šių programų priemones su sąlyga, kad nebus viršyta bendra numatytų metinių išlaidų viršutinė riba ir kad Sąjungos įnašas finansuojant šias programas sudarytų 50 % valstybės narės patiriamų išlaidų. Tačiau tikslinga nustatyti reikšmingų programos pakeitimų procedūrines taisykles;

               (6)

               valstybės narės turėtų stebėti, kaip įgyvendinamos bitininkystės programos. Valstybių narių stebėsenos patikroms taikomos procedūros turėtų atitikti Reglamento (ES) Nr. 1306/2013 59 straipsnyje nustatytus bendruosius principus. Šią procedūrą Komisijai valstybės narės turėtų pateikti kartu su programomis;

               (7)

               siekdamos patikrinti, ar tenkinamos Sąjungos finansavimo teikimo sąlygos, dalyvaujančios valstybės narės turėtų atlikti administracines patikras ir patikras vietoje. Valstybės narės turėtų užtikrinti, kad atliekant patikras vietoje būtų patikrinti bent 5 % pagalbos paraiškų teikėjų. Valstybė narė iš pareiškėjų visumos turėtų sudaryti patikros imtį, kurios dalis būtų atrinkta atsitiktiniu būdu siekiant nustatyti reprezentatyvų klaidų lygį ir rizika grindžiamą dalį, kad būtų galima nustatyti sritis, kuriose klaidų rizika yra didžiausia;

               (8)

               pagal bendrąsias Sąjungos finansinių interesų apsaugos taisykles, nustatytas Reglamento (ES) Nr. 1306/2013 54, 58 ir 63 straipsniuose, valstybės narės turėtų nustatyti tinkamą pataisų ir nuobaudų už pažeidimus sistemą, kad būtų galima susigrąžinti nepagrįstai išmokėtas sumas ir apskaičiuotas palūkanas pagal Komisijos įgyvendinimo reglamentą (ES) Nr. 908/2014 (6). Apie šią sistemą Komisijai valstybės narės turėtų pranešti kartu su programomis;

               (9)

               bitininkystės metai turėtų apimti laikotarpį, per kurį valstybės narės gali atlikti su bitininkystės priemonėmis susijusias patikras;

               (10)

               kad būtų įvertintas bitininkystės programų poveikis ir tuo pat metu atsižvelgta į poreikį riboti valstybių narių ir bitininkystės sektoriaus administracinę naštą, valstybės narės turi pateikti Komisijai metinę įgyvendinimo ataskaitą, kurioje būtų pateikta išlaidų suvestinė bei pasiekti rezultatai naudojant veiklos rezultatų rodiklius pagal kiekvienos programos priemonę;

               (11)

               įgyvendinant bitininkystės programas turėtų būti užtikrintas į bitininkystės programas įtrauktų priemonių ir kaimo plėtros programų, įgyvendinamų pagal Europos Parlamento ir Tarybos reglamentą (ES) Nr. 1305/2013 (7), suderinamumas. Šiuo tikslu valstybės narės bitininkystės programose turėtų apibūdinti kriterijus, kuriuos nustatė siekdamos išvengti dvigubo bitininkystės programų finansavimo teikiant bitininkystės sektoriui skirtą pagalbą pagal Reglamento (ES) Nr. 1308/2013 55 straipsnį ir paramą kaimo plėtrai pagal Reglamentą (ES) Nr. 1305/2013;

               (12)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 SKYRIUS

      ĮVADINĖS NUOSTATOS

   1 straipsnis
   Dalykas
   Šiame reglamente nustatomos Sąjungos pagalbą bitininkystės sektoriaus nacionalinėms programoms, kaip nurodyta Reglamento (ES) Nr. 1308/2013 55 straipsnyje (toliau – bitininkystės programos), reglamentuojančios įgyvendinimo taisyklės.
   2 straipsnis
   Bitininkystės metai
   Bitininkystės programose bitininkystės metai – 12 iš eilės einančių mėnesių nuo rugpjūčio 1 d. iki liepos 31 d.
   2 SKYRIUS

      BITININKYSTĖS PROGRAMOS

   3 straipsnis
   Pranešimas apie bitininkystės programas
   Kiekviena valstybė narė pateikia Komisijai vienos visai savo teritorijai skirtos bitininkystės programos pasiūlymą ne vėliau kaip kovo 15 d. prieš prasidedant pirmiesiems programos bitininkystės metams.
   4 straipsnis
   Bitininkystės programų turinys
   Bitininkystės programos apima priede išvardytus elementus.
   5 straipsnis
   Bitininkystės programų tvirtinimas
   1.   Bitininkystės programas Komisija patvirtina pagal Reglamento (ES) Nr. 1308/2013 57 straipsnio pirmos pastraipos c punktą ne vėliau kaip birželio 15 d. prieš prasidedant pirmiesiems atitinkamos bitininkystės programos metams.
   2.   Patvirtintas bitininkystės programas Komisija skelbia savo interneto svetainėje, kad jos būtų prieinamos visuomenei.
   6 straipsnis
   Daliniai bitininkystės programų pakeitimai
   1.   Nedarydamos poveikio 2 daliai, valstybės narės gali iš dalies pakeisti bitininkystės programų priemones per bitininkystės metus, pavyzdžiui, papildydamos naujomis priemonėmis arba veiksmų rūšimis arba panaikindamos priemones arba veiksmų rūšis, pakeisdamos priemonių apibūdinimą arba atitikties reikalavimams sąlygas arba pervesdamos lėšas iš vienos programos priemonės kitai su sąlyga, kad tos priemonės atitinka Reglamento (ES) Nr. 1308/2013 55 straipsnio 4 dalį.
   Kiekvienos priemonės finansavimas gali būti iš dalies pakeistas, jei neviršijama bendra numatytų metinių išlaidų viršutinė riba, o Sąjungos įnašas finansuojant bitininkystės programas sudaro 50 % valstybės narės patiriamų toms programoms, kaip patvirtinta, skirtų išlaidų.
   2.   Prašymus atlikti bitininkystės programų pakeitimus, susijusius su papildymu naujomis priemonėmis arba tam tikrų priemonių panaikinimu, valstybės narės pateikia Komisijai, o Komisija šiuos pakeitimus patvirtina prieš juos įgyvendinant.
   3.   Antroje dalyje nurodytus prašymus Komisija patvirtina pagal tokią procedūrą:

               a)

               konsultuojamasi su atstovų organizacijomis, bendradarbiaujančiomis su valstybe nare rengiant bitininkystės programas;

               b)

               daliniai pakeitimai laikomi patvirtintais, jeigu Komisija per 21 darbo dieną nuo prašymo gavimo nepateikė jokių pastabų. Jeigu Komisija pastabų pateikė, daliniai pakeitimai laikomi patvirtintais, kai tik Komisija praneša valstybei narei, kad su pastabomis susijusios problemos buvo išspręstos.

         3 SKYRIUS

      SĄJUNGOS ĮNAŠAS

   7 straipsnis
   Išlaidų ir mokėjimų tinkamumas finansuoti
   Tinkamos finansuoti iš Sąjungos įnašo yra tik išlaidos, patirtos įgyvendinant valstybės narės bitininkystės programos priemones.
   Valstybių narių mokėjimai pagalbos gavėjams, susiję su priemonėmis, įgyvendintomis per kiekvienus bitininkystės metus, atliekami per dvylikos mėnesių laikotarpį, prasidedantį tų bitininkystės metų spalio 16 d. ir pasibaigiantį kitų metų spalio 15 d.
   4 SKYRIUS

      STEBĖSENA IR PATIKROS

   8 straipsnis
   Patikros
   1.   Valstybės narės atlieka patikras siekdamos įsitikinti, kad tenkinamos Sąjungos finansavimo teikimo sąlygos. Šias patikras sudaro administracinės patikros ir patikros vietoje ir jos grindžiamos bendraisiais principais, nustatytais Reglamento (ES) Nr. 1306/2013 59 straipsnyje.
   2.   Atlikdamos patikras vietoje valstybės narės turi patikrinti, ar:

               a)

               į bitininkystės programas įtrauktos priemonės, visų pirma investicinės ir paslaugų priemonės, įgyvendinamos teisingai;

               b)

               faktiškai patirtos išlaidos bent jau atitinka prašomą finansinę paramą;

               c)

               jei taikoma, deklaruotas avilių skaičius atitinka nustatytą pareiškėjo prižiūrimų avilių skaičių, atsižvelgiant į bitininko pateiktus papildomus duomenis apie veiklą per atitinkamus bitininkystės metus.

         3.   Valstybės narės užtikrina, kad būtų atliktos bent 5 % pagalbos paraiškų teikėjų pagal bitininkystės programas patikros.
   Patikros imtis sudaroma iš pareiškėjų visumos ir imtį sudaro:

               a)

               atsitiktiniu būdu atrinkti pareiškėjai siekiant nustatyti reprezentatyvų klaidų lygį;

               b)

               pareiškėjai, atrinkti pagal rizikos analizę, pagrįstą šiais kriterijais:

                           i)

                           pagalbos gavėjui skirta finansavimo suma;

                           ii)

                           veiksmų, finansuojamų pagal bitininkystės priemones, pobūdžiu;

                           iii)

                           ankstesnių patikrų vietoje išvadomis;

                           iv)

                           kitais valstybių narių nustatytais kriterijais.

         9 straipsnis
   Nepagrįstai išmokėtos sumos ir sankcijos
   1.   Palūkanos, pridedamos prie nepagrįstai išmokėtų sumų, susigrąžinamų pagal Reglamento (ES) Nr. 1306/2013 54 straipsnio 1 dalį, 58 straipsnio 1 dalies e punktą arba 63 straipsnio 3 dalį, apskaičiuojamos pagal Įgyvendinimo reglamento (ES) Nr. 908/2014 27 straipsnį.
   2.   Sukčiavimo arba didelio aplaidumo atvejais, už kuriuos yra atsakingi pagalbos gavėjai, be nepagrįstai jiems išmokėtų sumų ir palūkanų už jas pagal Reglamento (ES) Nr. 1306/2013 63 straipsnio 3 dalį, pagalbos gavėjai sumoka sumą, lygią pradinės sumokėtos sumos ir sumos, kurią jie turi teisę gauti, skirtumui.
   5 SKYRIUS

      INFORMACIJOS TEIKIMO IR SKELBIMO TAISYKLĖS

   10 straipsnis
   Metinė įgyvendinimo ataskaita
   1.   Nuo 2018 m. iki kiekvienų metų kovo 15 d. dalyvaujančios valstybės narės pateikia Komisijai metinę įgyvendinimo ataskaitą apie bitininkystės programos taikymą per praėjusius bitininkystės metus.
   2.   Metinę įgyvendinimo ataskaitą sudaro šie elementai:

               a)

               per bitininkystės metus patirtų išlaidų suvestinė pagal priemonę;

               b)

               veiklos rezultatų rodikliais grindžiami rezultatai, atrinkti pagal kiekvieną priemonę.

         11 straipsnis
   Avilių skaičiaus pateikimas ir pateikimo data
   Deleguotojo reglamento (ES) 2015/1366 3 straipsnyje nurodyta informacija nuo 2017 m. pateikiama iki kiekvienų metų kovo 15 d.
   12 straipsnis
   Informacijos teikimo taisyklės
   Šio reglamento 3, 6, 10 ir 11 straipsniuose nurodyta informacija teikiama remiantis Komisijos reglamentu (EB) Nr. 792/2009 (8).
   13 straipsnis
   Apibendrintų duomenų skelbimas
   Komisija savo interneto svetainėje skelbia visuomenei prieinamus šiuos apibendrintus duomenis:

               a)

               avilių skaičių, pateiktą pagal 11 straipsnį;

               b)

               metines įgyvendinimo ataskaitas, pateiktas pagal 10 straipsnį;

               c)

               bitininkystės produktų sektoriaus gamybos ir pardavimo struktūros tyrimą, kaip nurodyta priedo 3 punkte, kuris yra įtrauktas į bitininkystės programą, pateiktą pagal 3 straipsnį.

         6 SKYRIUS

      BAIGIAMOSIOS NUOSTATOS

   14 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugpjūčio 6 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  OL L 347, 2013 12 20, p. 549.

      (3)  2007 m. spalio 22 d. Tarybos reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (OL L 299, 2007 11 16, p. 1).

      (4)  2004 m. balandžio 29 d. Komisijos reglamentas (EB) Nr. 917/2004, nustatantis išsamias Tarybos reglamento (EB) Nr. 797/2004 dėl priemonių, gerinančių bendras bitininkystės produktų gamybos ir pardavimo sąlygas, įgyvendinimo taisykles (OL L 163, 2004 4 30, p. 83).

      (5)  2015 m. gegužės 11 d. Komisijos deleguotasis reglamentas (ES) 2015/1366, kuriuo papildomos Europos Parlamento ir Tarybos reglamento (ES) Nr. 1308/2013 nuostatos dėl pagalbos bitininkystės sektoriuje (žr. šio Oficialiojo leidinio p. 3).

      (6)  2014 m. rugpjūčio 6 d. Komisijos įgyvendinimo reglamentas (ES) Nr. 908/2014, kuriuo nustatomos Europos Parlamento ir Tarybos reglamento (ES) Nr. 1306/2013 taikymo taisyklės, susijusios su mokėjimo agentūromis ir kitomis įstaigomis, finansų valdymu, sąskaitų patvirtinimu, patikrų taisyklėmis, užstatais ir skaidrumu (OL L 255, 2014 8 28, p. 59).

      (7)  2013 m. gruodžio 17 d. Europos Parlamento ir Tarybos reglamentas (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005 (OL L 347, 2013 12 20, p. 487).

      (8)  2009 m. rugpjūčio 31 d. Komisijos reglamentas (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (OL L 228, 2009 9 1, p. 3).

      PRIEDAS
      Bitininkystės programas sudaro bent jau šie elementai:

                  1)

                  iki šiol pasiekti rezultatai įgyvendinant ankstesnę bitininkystės programą, jeigu tokia programa buvo įgyvendinama. Įgyvendinant bitininkystės programas 2020–2022 m. vertinimas grindžiamas paskutinių dvejų metų ankstesnės programos, nurodytos 10 straipsnyje, metinėmis įgyvendinimo ataskaitomis;

                  2)

                  metodo, naudojamo avilių skaičiui nustatyti pagal Deleguotojo reglamento (ES) 2015/1366 2 straipsnį, apibūdinimas;

                  3)

                  valstybių narių atliktas jų teritorijos bitininkystės produktų sektoriaus gamybos ir pardavimo struktūros tyrimas. Į tyrimą įtraukiama bent toliau nurodyta informacija, apimanti pastaruosius dvejus kalendorinius metus, einančius prieš pateikiant tvirtinti bitininkystės programą:

                              i)

                              bitininkų skaičius;

                              ii)

                              bitininkų, prižiūrinčių daugiau kaip 150 avilių, skaičius;

                              iii)

                              bendras avilių, kuriuos prižiūri bitininkai, prižiūrintys daugiau kaip 150 avilių, skaičius;

                              iv)

                              bitininkų, priklausančių bitininkų asociacijoms, skaičius;

                              v)

                              metinis nacionalinis pagaminto medaus kiekis (kg) per pastaruosius dvejus kalendorinius metus, einančius prieš pateikiant tvirtinti bitininkystės programą;

                              vi)

                              įvairių augalų medaus kainų intervalas gamybos vietoje;

                              vii)

                              įvairių augalų medaus kainų intervalas didmeninėje prekyboje;

                              viii)

                              numatomas vidutinis medaus kiekis (kg) iš vieno avilio per metus;

                              ix)

                              numatomos vidutinės pagaminto medaus gamybos sąnaudos (fiksuotosios ir kintamosios) (už kg);

                              x)

                              per pastaruosius dvejus kalendorinius metus, einančius prieš pateikiant tvirtinti bitininkystės programą, nustatytas tų valstybių narių, kurios per prieš tai einančius trejus metus neįgyvendino tokios programos, avilių skaičius;

                  4)

                  bitininkystės sektoriaus valstybėje narėje poreikių vertinimas, pagrįstas bent ankstesnės bitininkystės programos (jeigu tokia buvo įgyvendinama) rezultatų vertinimu, bitininkystės produktų sektoriaus gamybos ir pardavimo struktūros tyrimas ir bendradarbiavimo su bitininkystės srities atstovų organizacijomis rezultatai;

                  5)

                  bitininkystės programos tikslų ir šių tikslų tarpusavio ryšio apibūdinimas ir bitininkystės priemonės, pasirinktos pagal Reglamento (ES) Nr. 1308/2013 55 straipsnio 4 dalyje pateiktą sąrašą;

                  6)

                  išsamus veiksmų, kurie bus vykdomi pagal bitininkystės priemones, pasirinktas pagal Reglamento (ES) Nr. 1308/2013 55 straipsnio 4 dalyje pateiktą sąrašą, apibūdinimas, įskaitant numatomas sąnaudas ir finansavimo planą pagal metus ir pagal priemonę;

                  7)

                  valstybės narės nustatyti kriterijai, kuriais siekiama užtikrinti, kad būtų išvengta dvigubo bitininkystės programų finansavimo pagal Deleguotojo reglamento (ES) 2015/1366 5 straipsnį;

                  8)

                  veiklos rezultatų rodikliai, naudojami kiekvienai pasirinktai bitininkystės priemonei. Valstybės narės pasirenka bent vieną kiekvienos priemonės atitinkamą veiklos rezultatų rodiklį;

                  9)

                  bitininkystės programos įgyvendinimo tvarka:

                              i)

                              valstybė narė paskiria informacijos centrą, atsakingą už bitininkystės programų valdymą;

                              ii)

                              pateikiamas stebėsenos patikrų procedūros apibūdinimas;

                              iii)

                              pateikiamas veiksmų, kurių imamasi, jeigu pagalbos gavėjams nepagrįstai išmokamos sumos, įskaitant nuobaudas, apibūdinimas;

                              iv)

                              parengiamos nuostatos, kuriomis užtikrinama, kad patvirtintos programos būtų viešinamos valstybėse narėse;

                              v)

                              imamasi veiksmų bendradarbiauti su bitininkystės srities atstovų organizacijomis;

                              vi)

                              pateikiamas metodo, naudojamo atitinkamos valstybės narės bitininkystės sektoriaus bitininkystės programos priemonių rezultatams vertinti, apibūdinimas.


title: 2013 m. gruodžio 17 d. Komisijos įgyvendinimo reglamentas (ES) Nr. 1420/2013, kuriuo, priėmus Europos Parlamento ir Tarybos reglamentą (ES) Nr. 1379/2013 dėl bendro žvejybos ir akvakultūros produktų rinkų organizavimo, panaikinami reglamentai (EB) Nr. 347/96, (EB) Nr. 1924/2000, (EB) Nr. 1925/2000, (EB) Nr. 2508/2000, (EB) Nr. 2509/2000, (EB) Nr. 2813/2000, (EB) Nr. 2814/2000, (EB) Nr. 150/2001, (EB) Nr. 939/2001, (EB) Nr. 1813/2001, (EB) Nr. 2065/2001, (EB) Nr. 2183/2001, (EB) Nr. 2318/2001, (EB) Nr. 2493/2001, (EB) Nr. 2306/2002, (EB) Nr. 802/2006, (EB) Nr. 2003/2006, (EB) Nr. 696/2008 ir (EB) Nr. 248/2009

text:
28.12.2013

               LT

               Europos Sąjungos oficialusis leidinys

               L 353/48

      KOMISIJOS ĮGYVENDINIMO REGLAMENTAS (ES) Nr. 1420/2013
   2013 m. gruodžio 17 d.
   kuriuo, priėmus Europos Parlamento ir Tarybos reglamentą (ES) Nr. 1379/2013 dėl bendro žvejybos ir akvakultūros produktų rinkų organizavimo, panaikinami reglamentai (EB) Nr. 347/96, (EB) Nr. 1924/2000, (EB) Nr. 1925/2000, (EB) Nr. 2508/2000, (EB) Nr. 2509/2000, (EB) Nr. 2813/2000, (EB) Nr. 2814/2000, (EB) Nr. 150/2001, (EB) Nr. 939/2001, (EB) Nr. 1813/2001, (EB) Nr. 2065/2001, (EB) Nr. 2183/2001, (EB) Nr. 2318/2001, (EB) Nr. 2493/2001, (EB) Nr. 2306/2002, (EB) Nr. 802/2006, (EB) Nr. 2003/2006, (EB) Nr. 696/2008 ir (EB) Nr. 248/2009
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1999 m. gruodžio 17 d. Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkų organizavimo (1), ypač į jo 4 straipsnio 4 dalį, 5 straipsnio 4 dalį, 6 straipsnio 7 dalį, 7 straipsnio 10 dalį, 9 straipsnio 5 dalį, 10 straipsnio 4 dalį, 12 straipsnio 5 dalį, 13 straipsnio 7 dalį, 17 straipsnio 5 dalį, 21 straipsnio 8 dalį, 23 straipsnio 5 dalį, 24 straipsnio 8 dalį, 25 straipsnio 6 dalį, 26 straipsnio 3 dalį, 27 straipsnio 6 dalį, 29 straipsnio 5 dalį, 34 straipsnio 2 dalį ir 35 straipsnio 3 dalį,
   atsižvelgdama į 1998 m. gruodžio 15 d. Tarybos reglamentą (EB) Nr. 2799/98, nustatantį žemės ūkio politikos priemones dėl euro (2), ypač į jo 3 straipsnio 2 dalį,
   kadangi:

               (1)

               Europos Parlamento ir Tarybos reglamentu (ES) Nr. 1379/2013 (3) nuo 2014 m. sausio 1 d. pakeičiamas Reglamentas (EB) Nr. 104/2000, išskyrus jo 4 straipsnį, kuris taikomas iki 2014 m. gruodžio 12 d.;

               (2)

               Reglamentu (ES) Nr. 1379/2013 iš esmės pakeistos nuostatos dėl vartotojams teiktinos informacijos, gamintojų organizacijų pripažinimo, taisyklių taikymo srities išplėtimo, gamybos ir prekybos planavimo, tarpšakinių organizacijų pripažinimo, kainų, intervencijos, pranešimų ir finansavimo;

               (3)

               todėl tikslinga panaikinti šiuos įgyvendinimo reglamentus:

                           —

                           1996 m. vasario 27 d. Komisijos reglamentą (EB) Nr. 347/96, nustatantį operatyvaus pranešimo apie lašišos išleidimą į laisvą apyvartą Europos bendrijoje sistemą (4),

                           —

                           2000 m. rugsėjo 11 d. Komisijos reglamentą (EB) Nr. 1924/2000, nustatantį išsamias Tarybos reglamento (EB) Nr. 104/2000 dėl specialaus pripažinimo suteikimo žuvininkystės sektoriaus gamintojų organizacijoms, siekiant jų produktų kokybės pagerinimo, taikymo taisykles (5),

                           —

                           2000 m. rugsėjo 11 d. Komisijos reglamentą (EB) Nr. 1925/2000, nustatantį vykdomas operacijas apskaičiuojant tam tikras pagal Tarybos reglamento (EB) Nr. 104/2000 dėl bendro žuvininkystės ir akvakultūros rinkos organizavimo mechanizmus valiutos keitimo kursui taikytinas sumas (6),

                           —

                           2000 m. lapkričio 15 d. Komisijos reglamentą (EB) Nr. 2508/2000, nustatantį Tarybos reglamento (EB) Nr. 104/2000 dėl veiklos programų žuvininkystės sektoriuje išsamias taikymo taisykles (7),

                           —

                           2000 m. lapkričio 15 d. Komisijos reglamentą (EB) Nr. 2509/2000, nustatantį Tarybos reglamento (EB) Nr. 104/2000 dėl finansinės kompensacijos suteikimo už tam tikrų žuvininkystės produktų pašalinimą iš rinkos išsamias taikymo taisykles (8),

                           —

                           2000 m. gruodžio 21 d. Komisijos reglamentą (EB) Nr. 2813/2000, nustatantį išsamias Tarybos reglamento (EB) Nr. 104/2000 taikymo taisykles dėl privataus sandėliavimo pagalbos suteikiamo sandėliuojant tam tikrus žuvininkystės produktus (9),

                           —

                           2000 m. gruodžio 21 d. Komisijos reglamentą (EB) Nr. 2814/2000, nustatantį Tarybos reglamento (EB) Nr. 104/2000 dėl pagalbos už perkėlimus teikimo už tam tikrus žuvininkystės produktus išsamias taikymo taisykles (10),

                           —

                           2001 m. sausio 25 d. Komisijos reglamentą (EB) Nr. 150/2001, nustatantį Tarybos reglamento (EB) Nr. 104/2000 dėl žuvininkystės sektoriaus gamintojų organizacijoms, pažeidžiančioms intervencinį mechanizmą, taikytinų nuobaudų ir iš dalies keičiantį Reglamentą (EB) Nr. 142/98 (11),

                           —

                           2001 m. gegužės 14 d. Komisijos reglamentą (EB) Nr. 939/2001, nustatantį Tarybos reglamento (EB) Nr. 104/2000 dėl vienodo dydžio pagalbos teikimo už tam tikrus žuvininkystės produktus išsamias taikymo taisykles (12),

                           —

                           2001 m. rugsėjo 14 d. Komisijos reglamentą (EB) Nr. 1813/2001, nustatantį išsamias Tarybos reglamento (EB) Nr. 104/2000 dėl pripažinimo suteikimo ir panaikinimo sąlygų tarpšakinėms organizacijoms taikymo taisykles (13),

                           —

                           2001 m. spalio 22 d. Komisijos reglamentą (EB) Nr. 2065/2001, nustatantį išsamias Tarybos reglamento (EB) Nr. 104/2000 taikymo taisykles, reglamentuojančias vartotojų informavimą apie žuvininkystės ir akvakultūros produktus (14),

                           —

                           2001 m. lapkričio 9 d. Komisijos reglamentą (EB) Nr. 2183/2001, nustatantį Tarybos reglamento (EB) Nr. 104/2000 dėl išsamių kompensacijų teikimo už perdirbimo pramonei skirtą tuną taikymo taisykles (15),

                           —

                           2001 m. lapkričio 29 d. Komisijos reglamentą (EB) Nr. 2318/2001, nustatantį išsamias Tarybos reglamento (EB) Nr. 104/2000 taikymo taisykles dėl gamintojų organizacijų žuvininkystės ir akvakultūros sektoriuje pripažinimo (16),

                           —

                           2001 m. gruodžio 19 d. Komisijos reglamentą (EB) Nr. 2493/2001 dėl tam tikrų iš rinkos pašalintų žuvininkystės produktų realizavimo (17),

                           —

                           2002 m. gruodžio 20 d. Komisijos reglamentą (EB) Nr. 2306/2002, nustatantį išsamias Tarybos reglamento (EB) Nr. 104/2000 taikymo taisykles dėl importuojamų žuvininkystės produktų kainų pranešimo (18),

                           —

                           2006 m. gegužės 30 d. Komisijos reglamentą (EB) Nr. 802/2006, nustatantį Thunnus ir Euthynnus genties žuvims taikomus perskaičiavimo koeficientus (19),

                           —

                           2006 m. gruodžio 21 d. Komisijos reglamentą (EB) Nr. 2003/2006, nustatantį išsamias su bendru žuvininkystės ir akvakultūros produktų rinkų organizavimu susijusių išlaidų finansavimo iš Europos žemės ūkio garantijų fondo (EŽŪGF) taisykles (20),

                           —

                           2008 m. liepos 23 d. Komisijos reglamentą (EB) Nr. 696/2008, nustatantį išsamias Tarybos reglamento (EB) Nr. 104/2000 taikymo taisykles dėl žuvininkystės sektoriaus gamintojų organizacijų priimtų tam tikrų taisyklių taikymo ne gamintojų organizacijų nariams (21),

                           —

                           2009 m. kovo 19 d. Komisijos reglamentą (EB) Nr. 248/2009, kuriuo nustatomos išsamios Tarybos reglamento (EB) Nr. 104/2000 nuostatų, susijusių su pranešimais apie gamintojų organizacijų pripažinimą, kainų nustatymą ir intervenciją bendrai organizuojant žuvininkystės ir akvakultūros produktų rinką, taikymo taisyklės (22);

               (4)

               Reglamento (ES) Nr. 1379/2013 nuostatos dėl gamintojų organizacijų pripažinimo, taisyklių taikymo srities išplėtimo, gamybos ir prekybos planavimo, tarpšakinių organizacijų pripažinimo, kainų, intervencijos ir pranešimų taikomos nuo 2014 m. sausio 1 d., todėl nuo tos dienos turėtų būti panaikinti reglamentai (EB) Nr. 347/96, (EB) Nr. 1924/2000, (EB) Nr. 1925/2000, (EB) Nr. 2508/2000, (EB) Nr. 2509/2000, (EB) Nr. 2813/2000, (EB) Nr. 2814/2000, (EB) Nr. 150/2001, (EB) Nr. 939/2001, (EB) Nr. 1813/2001, (EB) Nr. 2183/2001, (EB) Nr. 2318/2001, (EB) Nr. 2493/2001, (EB) Nr. 2306/2002, (EB) Nr. 802/2006, (EB) Nr. 2003/2006, (EB) Nr. 696/2008 ir (EB) Nr. 248/2009. Reglamento (ES) Nr. 1379/2013 nuostatos dėl vartotojams teiktinos informacijos taikomos nuo 2014 m. gruodžio 13 d., todėl nuo tos dienos turėtų būti panaikintas Reglamentas (EB) Nr. 2065/2001;

               (5)

               šiame reglamente numatytos priemonės atitinka Žuvininkystės ir akvakultūros vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Panaikinimai
   1.   Reglamentai (EB) Nr. 347/96, (EB) Nr. 1924/2000, (EB) Nr. 1925/2000, (EB) Nr. 2508/2000, (EB) Nr. 2509/2000, (EB) Nr. 2813/2000, (EB) Nr. 2814/2000, (EB) Nr. 150/2001, (EB) Nr. 939/2001, (EB) Nr. 1813/2001, (EB) Nr. 2183/2001, (EB) Nr. 2318/2001, (EB) Nr. 2493/2001, (EB) Nr. 2306/2002, (EB) Nr. 802/2006, (EB) Nr. 2003/2006, (EB) Nr. 696/2008 ir (EB) Nr. 248/2009 panaikinami nuo 2014 m. sausio 1 d.
   2.   Reglamentas (EB) Nr. 2065/2001 panaikinamas nuo 2014 m. gruodžio 13 d.
   3.   Panaikintų reglamentų nuostatos toliau taikomos pagal Reglamentą (EB) Nr. 104/2000 patirtoms išlaidoms.
   2 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gruodžio 17 d.

            Komisijos vardu

            Pirmininkas

         José Manuel BARROSO

      (1)  OL L 17, 2000 1 21, p. 22.

      (2)  OL L 349, 1998 12 24, p. 1.

      (3)  2013 m. gruodžio 11 d. Europos Parlamento ir Tarybos reglamentas (ES) Nr. 1379/2013 dėl bendro žvejybos ir akvakultūros produktų rinkų organizavimo (Žr. šio Oficialiojo leidinio p. 1).

      (4)  OL L 49, 1996 2 28, p. 7.

      (5)  OL L 230, 2000 9 12, p. 5.

      (6)  OL L 230, 2000 9 12, p. 7.

      (7)  OL L 289, 2000 11 16, p. 8.

      (8)  OL L 289, 2000 11 16, p. 11.

      (9)  OL L 326, 2000 12 22, p. 30.

      (10)  OL L 326, 2000 12 22, p. 34.

      (11)  OL L 24, 2001 1 26, p. 10.

      (12)  OL L 132, 2001 5 15, p. 10.

      (13)  OL L 246, 2001 9 15, p. 7.

      (14)  OL L 278, 2001 10 23, p. 6.

      (15)  OL L 293, 2001 11 10, p. 11.

      (16)  OL L 313, 2001 11 30, p. 9.

      (17)  OL L 337, 2001 12 20, p. 20.

      (18)  OL L 348, 2002 12 21, p. 94.

      (19)  OL L 144, 2006 5 31, p. 15.

      (20)  OL L 379, 2006 12 28, p. 49.

      (21)  OL L 195, 2008 7 24, p. 6.

      (22)  OL L 79, 2009 3 25, p. 7.


title: 2015 m. liepos 8 d. Komisijos įgyvendinimo reglamentas (ES) 2015/1107, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga Salix spp cortex ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

text:
9.7.2015

               LT

               Europos Sąjungos oficialusis leidinys

               L 181/72

         KOMISIJOS ĮGYVENDINIMO REGLAMENTAS (ES) 2015/1107
   2015 m. liepos 8 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga Salix spp cortex ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 23 straipsnio 5 dalį kartu su 13 straipsnio 2 dalimi,
   kadangi:

               (1)

               2013 m. balandžio 26 d. Komisija gavo Institute Technique de l'Agriculture Biologique (ITAB) pagal Reglamento (EB) Nr. 1107/2009 23 straipsnio 3 dalį pateiktą paraišką patvirtinti Salix spp cortex kaip pagrindinę medžiagą. Kartu su paraiška pateikta informacija, reikalaujama pagal 23 straipsnio 3 dalies antrą pastraipą;

               (2)

               Komisija paprašė Europos maisto saugos tarnybos (toliau – Tarnyba) suteikti mokslinę pagalbą. 2014 m. birželio 3 d. Tarnyba Komisijai pateikė techninę ataskaitą dėl susijusios medžiagos (2). 2014 m. lapkričio 14 d. Komisija pristatė peržiūros ataskaitą (3) ir šio reglamento projektą Augalų, gyvūnų, maisto ir pašarų nuolatiniam komitetui ir 2015 m. gegužės 29 d. pateikė juos šio komiteto posėdyje;

               (3)

               pareiškėjo pateikti dokumentai ir pagal Europos Parlamento ir Tarybos direktyvą (EB) Nr. 2001/83 (4) Europos vaistų agentūros atlikto tyrimo (5) rezultatai rodo, kad Salix cortex atitinka tradicinių augalinių vaistų kriterijus. Todėl manoma, kad būtų tikslinga išplėsti paraiškos taikymo sritį įtraukiant ne tik Salix alba žievę, bet ir Salix spp. cortex. Be to, ji nėra daugiausia naudojama augalų apsaugos tikslais, tačiau vis dėlto yra naudinga ją naudojant augalų apsaugos produktuose, kuriuos sudaro ši medžiaga ir vanduo;

               (4)

               Komisija mano, kad, remiantis Reglamento (EB) Nr. 1107/2009 23 straipsniu, Salix spp cortex yra pagrindinė medžiaga. Salix spp cortex yra augalo dalis ir yra paplitusi aplinkoje. Tikimasi, kad naudojimo paskirčių, išsamiai nurodytų peržiūros ataskaitoje, žmonėms, gyvūnams ir aplinkai daromas papildomas poveikis bus nedidelis palyginti su realiomis ir natūraliomis aplinkybėmis numatomu poveikiu;

               (5)

               atlikus tyrimus nustatyta, kad Salix spp cortex gali būti laikoma iš esmės atitinkančia reikalavimus, nustatytus Reglamento (EB) Nr. 1107/2009 23 straipsnyje, visų pirma dėl naudojimo paskirčių, kurios buvo ištirtos ir išsamiai pateiktos Komisijos peržiūros ataskaitoje. Todėl tikslinga Salix spp cortex patvirtinti kaip pagrindinę medžiagą;

               (6)

               tačiau pagal Reglamento (EB) Nr. 1107/2009 13 straipsnio 2 dalį kartu su jo 6 straipsniu ir atsižvelgiant į dabartines mokslo ir technikos žinias, būtina nustatyti tam tikras patvirtinimo sąlygas, kurios yra išsamiai aprašytos šio reglamento I priede;

               (7)

               pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (6) priedas turėtų būti atitinkamai iš dalies pakeistas;

               (8)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Pagrindinės medžiagos patvirtinimas
   I priede nurodyta medžiaga Salix spp cortex patvirtinama kaip pagrindinė medžiaga pagal tame priede nustatytas sąlygas.
   2 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedo C dalis iš dalies keičiama pagal šio reglamento II priedą.
   3 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 8 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  Konsultacijų su valstybėmis narėmis ir EFSA dėl paraiškos patvirtinti pagrindinę medžiagą – Salix alba žievę rezultatas ir EFSA išvados dėl konkrečių iškeltų klausimų. 2014: EN- 609.34 p.

      (3)  http://ec.europa.eu/sanco_pesticides/public/?event=homepage

      (4)  2001 m. lapkričio 6 d. Europos Parlamento ir Tarybos direktyva 2001/6/EB dėl Bendrijos kodekso, reglamentuojančio žmonėms skirtus vaistus (OL L 311, 2001 11 28, p. 67).

      (5)  Assessment report on Salicis cortex (willow bark) and herbal preparation(s) thereof with well-established use and traditional use; EMEA/HMPC/295337/2007.

      (6)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      I PRIEDAS

                  Bendrinis pavadinimas,identifikaciniai numeriai

                  IUPAC pavadinimas

                  Grynumas (1)

                  Patvirtinimo data

                  Konkrečios nuostatos

                  Salix spp cortex
                  CAS Nr. nepriskirtas
                  CIPAC Nr. nepriskirtas

                  Netaikoma

                  Europos farmakopėja

                  2015 m. liepos 1 d.

                     Salix
                     cortex gali būti naudojama laikantis konkrečių sąlygų, įtrauktų į Salix
                     spp cortex peržiūros ataskaitos išvadas (SANCO/12173/2014), ypač į jos I ir II priedėlius.

         (1)  Išsamesnė informacija apie pagrindinės medžiagos tapatybę, specifikaciją ir naudojimo būdą pateikta peržiūros ataskaitoje.

      II PRIEDAS
      Įgyvendinimo reglamento (EB) Nr. 540/2011 priedo C dalis papildoma šiuo įrašu:

                     Numeris

                     Bendrinis pavadinimas, identifikaciniai numeriai

                     IUPAC pavadinimas

                     Grynumas (1)

                     Patvirtinimo data

                     Konkrečios nuostatos

                     „7

                     Salix spp cortex
                     CAS Nr. nepriskirtas
                     CIPAC Nr. nepriskirtas

                     Netaikoma

                     Europos farmakopėja

                     2015 m. liepos 1 d.

                        Salix
                        cortex gali būti naudojamas laikantis konkrečių sąlygų, įtrauktų į Salix
                        spp
                        cortex peržiūros ataskaitos išvadas (SANCO/12173/2014), ypač į jos I ir II priedėlius.“

         (1)  Išsamesnė informacija apie pagrindinės medžiagos tapatybę, specifikaciją ir naudojimo būdą pateikta peržiūros ataskaitoje.